English: If I could make a brief comment, with your permission, Chair. I want to refer to this because the term 'community language' is often used in general terms and in the context of questions and Simon Brooks's report, and I think we need to understand what we mean by 'community language' and what we mean by this concept of community. There are implications for the specific issue of housing here, because I do think that we tend to focus this discussion around a concept of a very small community, a village. A rural village, almost, is the idyll that feeds into our consciousness when we talk about the Welsh language as a community language. We are perhaps thinking about a community that may be relatively isolated, and perhaps static and unchanging. I would encourage us to consider whether that actually reflects how people live their lives on a daily basis, how people use the Welsh language in their daily lives, in ways where they move from one place to another and use the Welsh language in many different contexts, beyond where they sleep at night. That, perhaps, makes us think about the right to live at home. What is 'home' in that context? Does it mean the place where they were born and brought up, or do we need to think about a broader area when we think about affordable homes and the right to buy homes or have access to homes? So, it's a general point, because it feeds into many of the considerations around local housing for local people and what we mean by 'community language'. We need to be careful that we don't look back to a way of life that existed in the 1950s, perhaps, but rather that we think about housing provision appropriate to the way in which people live today, which will mean - and this is perhaps quite provocative - they may not be able to get a house in the village of their birth, but they could do so in their local area, or county, perhaps.
Welsh: A allaf i ddweud rhywbeth yn glou, os caf i, Gadeirydd? Rwyf eisiau cyfeirio at hynny'n glou achos mae'r term 'iaith gymunedol' yn cael ei ddefnyddio'n aml, yn gyffredinol, wrth gwrs, ac yng nghyd-destun y cwestiynau ac adroddiad Simon Brooks, ond rwy'n credu bod angen i ni feddwl, efallai, beth rŷm ni'n ei ddeall gan y term 'iaith gymunedol' a beth rŷm ni'n ei ddeall o'r syniad o gymuned hefyd. Mae yna oblygiadau fan hyn ynglŷn â'r mater penodol o dai hefyd, achos rwy'n credu ein bod ni'n tueddol efallai o ddeall lot o'r drafodaeth yma drwy'r syniad o gymuned fach iawn - pentref yw'r ddelfryd. Pentref gwledig, bron â bod, yw'r ddelfryd yna sy'n bwydo mewn i'n dychymyg ni pan fyddwn ni'n sôn am y Gymraeg fel iaith gymunedol. Rydyn ni hefyd, efallai, yn meddwl am gymuned sydd yn gaeedig o bosibl - yn weddol gaeedig - ac efallai gymuned sydd yn statig a ddim yn newid. Byddwn i efallai yn annog i ni feddwl a ydy hwnna'n adlewyrchu siẁd mae pobl yn byw eu bywydau go iawn, siẁd mae pobl yn defnyddio'r Gymraeg yn eu bywydau go iawn, mewn ffyrdd lle maen nhw'n symud o un lle i'r llall ac yn defnyddio'r iaith Gymraeg mewn sawl lle y tu fas i ble maen nhw'n cysgu'n y nos. Mae hwnna, efallai, yn gwneud i ni feddwl amboutu'r syniad o'r hawl i fyw adre. Beth yw'r 'adre' yn y cyd-destun yna? Ydy e'n golygu y lle ble maen nhw wedi cael eu magu, wedi cael eu geni, ac ati, neu a oes angen i ni feddwl am ardal ehangach pan fyddwn ni'n meddwl am dai fforddiadwy, pan fyddwn ni'n meddwl am yr hawl i brynu tai ac i gael mynediad i dai? Mae'n bwynt cyffredinol achos mae'n bwydo i mewn i lot fawr o'r ystyriaethau ynglŷn â thai lleol ar gyfer pobl leol a beth yw'r syniad o iaith gymunedol. Wel, mae eisiau i ni fod yn ofalus nad ŷn ni'n dychmygu rhyw fath o fywyd oedd yn bodoli nôl yn y 1950au, efallai, a bod angen i ni feddwl am ddarpariaeth dai ar gyfer y ffordd mae pobl yn byw heddiw, efallai sy'n golygu nad ŷn nhw'n mynd i allu cael, o bosibl - ac efallai fod hwn yn rhywbeth eithaf pryfoclyd - dŷ yn eu pentref genedigol, ond efallai yn eu hardal leol, yn fwy cyffredinol felly, yn y sir, o bosibl.